ได้ติดตามตรวจสอบ เมื่อวันที่ 20 มกราคม 2566 เวลา 20.40 น. พบสถานประกอบการชื่อว่า GOOD GETS เป็นร้านจำหน่าย หรือแปรรูปสมุนไพรควบคุมเพื่อการค้า (กัญชา) ตั้งอยู่เลขที่ 112 ถนนพระอาทิตย์ แขวงชนะสงคราม เขตพระนคร โดยมีนายภานุสิทธิ์ สุวรรณวุฒิพิจัย เป็นเจ้าบ้านและเจ้าของสถานประกอบการ สอบถามได้ความว่า ประกอบกิจการจำหน่ายกัญชา สุรา และยาสูบ โดยมีตนเองเป็นผู้ถือใบอนุญาต ดังนี้ 		1. ใบอนุญาตขายยาสูบประเภทที่ 2 เลขที่ 0020-65-822-02795 ใบอนุญาตสิ้นอายุวันที่ 31 ธันวาคม 2566 		2. ใบอนุญาตให้จำหน่าย หรือแปรรูปสมุนไพรควบคุมเพื่อการค้า เลขที่ กรม -3-1087/2564 ใบอนุญาตสิ้นอายุวันที่ 11 ธันวาคม 2567 3. ใบอนุญาตขายสุราประเภทที่ 2 เลขที่ 0020-65-812-04122 ใบอนุญาตสิ้นอายุ วันที่ 31 ธันวาคม 2566 สถานประกอบการจำหน่ายกัญชาเป็นห้องปิดมิดชิด ติดตั้งเครื่องปรับอากาศ มีประตูด้านหน้าและด้านหลัง เดินเข้าไปภายในร้าน ด้านซ้ายมือเป็นเคาน์เตอร์บาร์จำหน่ายกัญชา ประตูหลังติดกับอาคารบ้านพักอาศัยจำนวน 2 ชั้น ซึ่งบริเวณชั้นล่างตกแต่งเป็นร้านจำหน่ายสุราและเครื่องดื่ม ขณะตรวจสอบไม่พบการสูบกัญชา แต่มีกลิ่นกัญชาเล็กน้อย โดยจะประสานกรมการแพทย์แผนไทยและการแพทย์ทางเลือก ผู้ซึ่งกฎหมายกำหนดให้มีอำนาจในการอนุญาต จำหน่าย หรือแปรรูปสมุนไพรควบคุมเพื่อการค้า (กัญชา) ดำเนินการตรวจสอบตามอำนาจหน้าที่ต่อไป ในส่วนของการเปิดเครื่องเสียง พบว่ามีการเปิดเพลงเบา ๆ และผลการตรวจวัดค่าระดับเสียงรบกวน 1.4 เดซิเบลเอ ซึ่งค่าระดับเสียงรบกวนไม่เกินมาตรฐาน (10 เดซิเบลเอ) จึงถือว่าไม่เป็นเหตุรำคาญตามพระราชบัญญัติ การสาธารณสุข พ.ศ. ๒๕๓๕ และที่แก้ไขเพิ่มเติม ได้แนะนำให้ประกอบกิจการตามข้อกำหนดของกฎหมายที่ได้รับการอนุญาต และไม่ก่อให้เกิดเหตุเดือดร้อนรำคาญแก่ผู้พักอาศัยข้างเคียง
ขออนุญาตนะคะผู้ปกครองนักเรียนแจ้งมาว่าข้างบ้านมาเปิดผับบาร์กัญชา หลังจากโควิดเปิดประเทศ ร้านเฮฮาร่าเริงปาร์ตี้กันยันสว่าง ห้องติดแอร์แล้วแต่อยู่ติดกันมาก แจ้งความแจ้งเขตแล้วก็ไร้น้ำยา ช่วยตัวเองก็เปิดสวดมนต์ ทั้งคืนยังเอาไม่อยู่ ไม่ทราบจะทำยังไง จะย้ายบ้านหนีก็ลำบาก  จะหายานอนหลับให้ทาน
เจ้าหน้าที่ไปตรวจบอกว่าไม่พบปัญหาแต่ประชาชนพบปัญหา